Tələsik seks

Ala-tələsik seks () — fərdlərin vaxt az olduqda məşğul olduqları seksdir. Bu, iştirak edən tərəflərin kortəbii cinsi istəyindən yarana, müntəzəm və ya planlaşdırılmış bir razılaşma ola bilər.

 Təsviri 
Tələsik seks heç də həmişə cinsi əlaqə demək deyil, bu oral seks və ya sürtünmə yolu ilə boşalma ilə baş verə bilər.

Bu tip əlaqə zamanı məhdud vaxt olduğundan, ön sevişmə adətən baş vermir. Qadınların təbii yolla baş verən sulanmasına vaxtı olmaya bilər, buna görə də tez cinsi əlaqə zamanı əlavə lubrikantlardan istifadə olunur. Planlaşdırılan görüş zamanı tərəfdaşlar soyunmağa sərf olunan vaxtı azaldacaq şəkildə geyinə bilərlər. Məsələn, bir qadın tam ətək və ya öndən açıla bilən paltar, kənara çəkilməsi rahat olsun deyə strinq geyinə və ya ümumiyyətlə alt paltarsız ola bilər. Bir kişi isə kəmər taxmaya və ya jaket geyinməyə bilər. Heteroseksual cütlüklərdə tələsik seks, adətən, yalnız kişinin cinsi istəyini təmin edə bilər.

Tələsik seks cütlüklər arasındakı münasibətdə qeyri-bərabər cinsi istəyi həll edə bilər. Lakin, bu üsul cinsi əlaqənin yeganə forması halına gələrsə, bu halda yalnız kişilər cinsi məmnunluq əldə edər, bu isə öz növbəsində cütlüklər arasında olan münasibətlərin pozulmasına gətirib çıxarda bilər. Psixoloq və yazıçı Coel Blok bu tip əlaqənin cütlüklərin münasibətləri üçün vacib olduğunu vurğulayaraq, hər iki partnyorun bu tərcübədən həzz almaqları üçün praktiki üsullar təklif edir.

 İstinadlar 

Kateqoriya:Cinsi davranış
Kateqoriya:Seksual slenq